**Az alázatosság szépsége**

A valódi megújulás nagy lelki szükségletünk felismerésével kezdődik

„Kísértsétek meg magatokat, ha a hitben vagytok-e? Magatokat próbáljátok meg.” 2Kor 13:5 „És mi mindnyájan olyanok voltunk, mint a tisztátalan, és mint megfertőztetett ruha minden mi igazságaink” Ézsaiás 64:5 „Az Úr kegyelmessége az, hogy még nincsen végünk; mivel nem fogyatkozik el az ő irgalmassága!” Jer sir 3:22 „És megalázza magát az én népem, amely nevemről neveztetik, s könyörög és keresi az én arcomat, és felhagy az ő bűnös életmódjával: én is meghallgatom őket a mennyből, megbocsátom bűneiket, és megszabadítom földjüket.” 2Krón 7:14 „Mert így szól a magasságos és felséges, aki örökké lakozik, és akinek neve szent: Magasságban és szentségben lakom, de a megrontottal és alázatos szívűvel is, hogy megelevenítsem az alázatosok lelkét, és megelevenítsem a megtörtek szívét.” Ézsaiás 57:15

**A büszke, öntelt emberek**

Arra vágynak, hogy mindenki lássa sikereiket. A saját jótéteményeiket hangsúlyozzák és méltónak érzik magukat a megváltásra. Elégedettek a tudásukkal és büszkék is rá. Köszönetet mondanak Istennek, amiért nem olyanok, mint a körülöttük élők. Rögtön másokat okolnak a gondokért, nehezükre esik beismerni tévedésüket és bocsánatot kérni. Hajlamosak mások kudarcaira és hibáira összpontosítani. Akkor érzik jól magukat, ha erősebbnek hiszik magukat másoknál. Független, önelégült lelkülettel élnek. Mindent az ellenőrzésük alatt akarnak tartani: „Mindennek úgy kell lennie, ahogyan én jónak tartom!” Folyton a saját igazukat védik és bizonygatják, még ha tévednek is. Csak magukról, a saját életükről, teljesítményeikről beszélnek. Én-központúak, önzők és csak a saját szemszögükből látják a dolgokat. Gyakran érzéketlenek, közönyösek és nem érinti meg őket mások szenvedése. Védik személyes terüket, idejüket és hírnevüket. Túl elfoglaltak, hogy a „kisemberekkel” törődjenek, vagy egyáltalán észrevegyék őket. Kiszolgálásra vágynak és úgy érzik, különleges elbánásra és tiszteletre jogosultak. Elismerésre és megbecsülésre vágynak. Mindig arra gondolnak, ami jót ők tesznek Istenért.

**Az alázatos, önzetlen emberek**

Hűségesek akarnak lenni, hogy Isten dicsősége láthatóvá váljon rajtuk. Tudják, hogy egyedül Krisztus igazsága által nyerhetnek üdvösséget. Alázatosan érzik, mennyit kell még tanulniuk. Felismerik, hogy a büszkeség önmagában ugyanolyan halálos bűn, mint a világ bűnei. Hajlandók azonnal felelősséget vállalni a gondokért. Hamar kimondják: „Sajnálom, tévedtem, beszéljük ezt meg.” Mélyen tudatában vannak gyengeségeiknek és nagy lelki szükségletüknek. Másokat jobban tisztelnek maguknál és megpróbálják a többieket is felemelni. Engedelmes lelkülettel élnek és tudatában vannak, hogy folyamatosan szükségük van Krisztus segítségére. Hajlandók átadni az irányítást: csak Isten útját akarják járni. Önként lemondanak a jogukról, hogy igazuk legyen, még akkor is, ha valóban igazuk van, mert inkább Isten előtt szeretnének igazak lenni,mint az emberek előtt. Jobban érdekli őket mások megismerése és hajlandók más szemszögből nézni a dolgokat. Szívből együtt éreznek a rászorulókkal és Krisztussal együtt sírnak. Istenre bízzák életterük, idejük és hírnevük védelmét. Mindig keresik a módját, hogy úgy szolgáljanak, még a „legkisebbeknek” is, mint Jézusnak. Mindig mások javára és áldására szeretnének tenni és felismerik, hogy Isten nélkül

Azt hiszik, teljesen jól vannak, de vakok saját szívük valós állapotára. Hajlamosak egyedül járni és nehezükre esik másokkal megosztani lelki küzdelmeiket és szükségleteiket. Szellemi teljesítményükre és eredményeikre figyelnek, miközben szívüket elhanyagolják. Gyakran hűvösek és távolságtartók, kerülik a szívbéli kapcsolatokat. Védekeznek a kritika ellen és könnyen megsértődnek. Istennek és embereknek tett bűnvallomásuk során hajlamosak általánosságokban beszélni. Tiszteletreméltók akarnak lenni és nem átláthatók. A látszattal törődnek és azzal, mit gondolnak róluk mások. Másokhoz hasonlítgatják magukat és úgy érzik, megérdemlik az üdvösség kiváltságát. Nem gondolják, hogy megújulásra lenne szükségük, viszont szerintük mindenki másnak igen.

semmi értékeset nem képesek tenni az Ő országáért. A saját tetteik olyanok, mint a szennyes rongyok. Folyamatosan ezzel a hozzáállással élnek: „Isten irgalmazz nékem, bűnösnek!” Hajlandók nyíltan sebezhetőnek mutatkozni, igazi valójukban a többiek előtt. Nem törődnek vele, ha gyengének látják őket. Mindig szívbéli kapcsolatokra törekszenek és Jézus szeretetét akarják közvetíteni. Kedvesek, szerető szívűek, barátságosak, megbocsájtók és engedékenyek. Alázattal fogadják a kritikát és hajlandók minél hamarabb jóvá tenni hibáikat. Bűnvallomásuk konkrét dolgokról szól. Isten előtt szeretnének igazak lenni, és nem mások szemében. Jobban érdekli őket szívük tisztasága és Isten véleménye róluk. Isten dicsőségéhez viszonyítják magukat és felismerik teljes értéktelenségüket. Elsőként ismerik fel a saját, mindennapi lelki szükségletüket a megújulásra!

**„Alázzátok meg magatokat az Úr előtt, és ő felmagasztal titeket.” Jakab 4:10**